
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării, din Bugetul local al Municipiului Focşani pe anul 2011, 

a sumei de 20.000 lei, în vederea acordării unui sprijin material persoanelor 

aflate în nevoie socială,  cu ocazia Sărbătorilor de Paşte 
          Consiliul local al Muncipiului Focşani , judeţul Vrancea , întrunit în şedinţă ordinară,

       -analizând proiectul de hotărâre iniţiat de Primarul Municipiului Focşani, prin care se propune aprobarea alocării, din Bugetul local al Municipiului Focşani pe anul 2011, a sumei de 20.000 lei, în vederea acordării unui sprijin material persoanelor aflate în nevoie socială, cu ocazia Sărbătorilor de Paşte, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr.10714/23.02.2011;

        -văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi Comisiei pentru drepturile omului, culte, relaţii cu cetăţenii, muncă şi protecţie socială;

       -în baza art. 36 alin (1) si (2) lit.”b” şi “d”,alin (4) lit „a” şi alin (6) lit „a”, pct.2 precum şi în temeiul art. 45 alin. (2) lit „a’ din Legea nr.215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

               Art. 1 (1) Se aprobă alocarea din Bugetul local al Municipiului Focşani pe anul 2011, a sumei de 20.000 lei, în vederea acordării unui sprijin material pentru un număr de 400 persoane aflate în nevoie socială, cu ocazia Sărbătorii de Paşte, constând în pachete cu alimente în valoare de 50 lei/ pachet.

                            (2) Suma prevăzută la alin (1) va fi alocată din bugetul propriu al Cantinei de Ajutor Social Focşani, de la capitolul bugetar „Asigurări şi asistenţă socială” (68.02), subcapitolul bugetar „ Cantine de ajutor social” ( 68.02.15.02), articolul bugetar  „Alte cheltuieli cu bunuri şi servicii” (20.03.30).

                           (3) Serviciul Public Local de Asistenţă Socială Focşani, în conformitate cu prevederile legale,  va stabili lista cu persoanele aflate în nevoie socială, pe care le va înainta Cantinei de Ajutor Social Focşani. 

                           (4) Cantina de Ajutor Social Focşani, în baza listelor transmise de Serviciul Public Local de Asistenţă Socială Focşani, va stabili necesarul produselor alimentare, va efectua achiziţia acestora, conform prevederilor legale şi va asigura, cu sprijinul Primăriei Municipiului Focşani, înmânarea pachetelor la domiciliul persoanelor în cauză, în săptămâna premergătoare sărbătorilor de Paşte.

                Art. 2 Prezenta hotărâre va fi comunicată de către Directia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Directia de resurse umane şi coordonare unităţi subordonate, Serviciul Public Local de Asistenţă Socială Focşani, Cantina de Ajutor Social Focşani şi Serviciul comunicare, protecţie civilă.

      PREŞEDINTE DE ŞEDINŢĂ, 

                                                                               CONTRASEMNEAZĂ:
            Vrâncianu Gicu                                                SECRETARUL MUNICIPIULUI  FOCŞANI

              Eduard Marian Corhană

Municipiul Focşani,   29 martie 2011                                                      

